CELEX: 62006CO0505
Language: lt
Date: 2007-12-07 00:00:00
Title: 2007 m. gruodžio 7 d. Teisingumo Teismo (septintoji kolegija) nutartis.#Agenzia Dogane Circoscrizione Doganale di Genova prieš Euricom SpA.#Prašymas priimti prejudicinį sprendimą: Commissione tributaria regionale di Genova - Italija.#Procedūros reglamento 104 straipsnio 3 dalies pirmoji pastraipa - Bendrijos muitinės kodeksas - Laikinasis įvežimas perdirbti - Asociacijos sutartis - Pirmalaikis ryžių eksportas į trečiąją šalį, su kuria sudaryta sutartis dėl preferencinio muitų tarifo - Muitinės kodekso 216 straipsnis.#Byla C-505/06.

2007 m. gruodžio 7 d. Teisingumo Teismo (septintoji kolegija) nutartis Agenzia Dogane Circoscrizione Doganale di Genova prieš Euricom
      (Byla C‑505/06)
      „Procedūros reglamento 104 straipsnio 3 dalies pirmoji pastraipa – Bendrijos muitinės kodeksas – Laikinasis įvežimas perdirbti – Asociacijos sutartis – Pirmalaikis ryžių eksportas į trečiąją šalį, su kuria sudaryta sutartis dėl preferencinio muitų tarifo – Muitinės kodekso 216 straipsnis“
      Muitų sąjunga – Skolos muitinei atsiradimas pritaikius preferencinį muitų tarifų režimą trečiojoje šalyje (Tarybos reglamento Nr. 2913/92
         115 straipsnio 1 dalies b punktas ir 216 straipsnis) (žr. 26 punktą ir rezoliucinę dalį)
      
      Dalykas 
      
         Prašymas priimti prejudicinį sprendimą – 
               Commissione tributaria regionale di Genova
                – 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1), 114 straipsnio,
                  115 straipsnio 1 bei 3 dalių ir 216 straipsnio išaiškinimas – Ryžiai, eksportuoti taikant laikinojo įvežimo perdirbti procedūrą
                  į trečiąją šalį, su kuria sudaryta sutartis dėl preferencinio muitų tarifo
               
            Rezoliucinė dalis 
      1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, iš dalies pakeisto 2000 m.
         lapkričio 16 d. Europos Parlamento ir Tarybos reglamentu (EB) Nr. 2700/2000, 216 straipsnis yra taikomas šio reglamento 115 straipsnio
         1 dalyje nurodytoms laikinojo įvežimo perdirbti operacijoms, pagal kurias kompensaciniai produktai iš Europos Bendrijos buvo
         eksportuoti anksčiau už importuotų prekių importą.